OpenLLM-France/wikimedia huggingface dataset:
# The Woman of Bronze

The Woman of Bronze és una pel·lícula muda dramàtica estatunidenca de 1923 dirigida per King Vidor i distribuïda a través de Metro Pictures. Es basa en una obra de Broadway de 1920 de Henry Kistemaeckers (adaptada per Paul Kester) protagonitzada per Margaret Anglin, John Halliday i Mary Fowler. La versió de la pel·lícula es considera perduda.

## Trama

Vivian (Clara Kimball Young), una dona patida, suporta la infidelitat del seu marit artista amb Sylvia (Kathryn McGuire), la seva jove model. Leonard (Lloyd Whitlock) es redimeix quan reconeix el caràcter espiritual de la seva dona. Vidor va considerar la pel·lícula "fora de la meva línia".

## Repartiment

* Clara Kimball Young com a Vivian Hunt
* John Bowers com a Paddy Miles
* Kathryn McGuire com Sylvia Morton
* Edwin Stevens com a Reggie Morton
* Lloyd Whitlock com a Leonard Hunt
* Edward Kimball com a Papa Bonelli

## Producció

Durant el rodatge d'A Woman of Bronze, Vidor va ser convidat a unir-se a Samuel Goldwyn Productions, amb qui faria dues pel·lícules: Three Wise Fools (1923) i Wild Oranges (1924).

## Recepció

"Un drama fortament emocional", segons informa Moving Picture World, 14 d'abril de 1923)

## Notes

* ↑ The Woman of Bronze as produced on Broadway at the Frazee Theatre, September 7, 1920-April 1921, 252 performances; IBDb.com database
* ↑ Progressive Silent Film List: The Woman of Bronze at silentera.com
* ↑ «The Woman of Bronze». American Silent Feature Film Survival Database. [Consulta: January 10, 2014].
* ↑ Durgnat and Simmon 1988 p. 340: Thumbnail synopsis provided. The young artist discovers his wife Vivian’s “soul”
* ↑ Durgnat and Simmon 1988 p. 26
* ↑ Durgnat and Simmon 1988 p. 340

## Referències

* Durgnat, Raymond and Simmon, Scott. 1988. King Vidor, American. University of California Press, Berkeley. ISBN 0-520-05798-8

## Enllaços externs

* Stills a silenthollywood.com
* Stills a silentfilmstillarchive.com
* Film still a stanford.edu
* Lobby card a impawards.com
# Teodor I de Rússia

Teodor I de Rússia (o Teodor I Ivànovitx, en rus: Фёдор I Иванович) (Moscou, 31 de maig de 1557 - Moscou, 16/17 de gener de 1598) fou l'últim Tsar de Rússia de la dinastia ruríkida. Fill d'Ivan el Terrible, fou coronat el 31 de maig de 1584.
Malaltís i sembla que discapacitat psíquic, Teodor va haver de deixar que governés de fet el seu cunyat Boris Godunov, que després el va succeir com a tsar, ja que ell no va tenir descendència. Amb Teodor I va acabar la dinastia ruríkida i Rússia va caure en el caòtic període que es coneix com el Temps de les Dificultats, fins a l'entronització de la nova Dinastia Romànov.
# Teodor I Cal·liopes

Teodor I Cal·liopes (en grec Θεόδωρος Καλλιοπάς) fou exarca de Ravenna dues vegades, la primera cap al 648-649 i la segona vers el 652-666.
Poc se sap del seu primer mandat. Va succeir segons uns a Isaac i segons altres a Plató i fou substituït segons uns per Plató i segons altres per Olimp.
A la mort d'Olimp el 652 fou nomenat exarca altre cop i el 653 va entrar a Roma amb un destacament de soldats per complir l'ordre ja donada al seu predecessor, de detenir el Papa Martí I, el va fer presoner i el va enviar a Naxos. Després va voler fer l'elecció d'un nou Papa però els romans no li van donar suport. Al cap d'un any (654) finalment fou elegit papa Eugeni I.
Com a màxim el 666 fou substituït per Gregori.

## Referències

* ↑ Davis, Raymond (tr.). The book of pontiffs (Liber Pontificalis) : the ancient biographies of the first ninety Roman bishops to AD 715. Liverpool: Liverpool University Press, 1999, p. 67, 70. ISBN 9780853232162.
# Thomas Rådström

Thomas Rådström (22 de gener de 1966) va ser un pilot suec de ral·lis que va participar en el Campionat Mundial de Ral·lis organitzat per la Fédération Internationale de l'Automobile. Va guanyar el campionat suec de ral·lis del 1996, i els seus resultats més significatius han set durant el ral·li del seu país, el ral·li de Suècia, que va guanyar l'any 1994. Aquest va ser el primer dels quatre podis i set vegades entre els deu millors d'aquest ral·li. Des del 1991 fins al 1998 va córrer per la marca Toyota. Després va córrer un any per a Ford, retornant el 2000 per Toyota. Durant els anys 2001 i 2002 va ser fitxat per Citroën.

## Enllaços externs

* Lloc web oficial
# Teorema del valor mitjà de Cauchy

En càlcul diferencial, el teorema del valor mitjà de Cauchy és una generalització del teorema del valor mitjà (de Lagrange). A partir d'aquest es pot demostrar la regla de l'Hôpital, molt útil per resoldre indeterminacions del tipus $\textstyle {\frac {0}{0}}$ i $\textstyle {\frac {\infty }{\infty }}$.

## Teorema

El teorema diu el següent:
* Siguin $\,f$ i $\,g$ dues funcions contínues a $\,[a,b]$ i derivables a $\,(a,b)$. Si $\,f'$ i $\,g'$ no s'anul·len simultàniament, llavors existeix $c\in (a,b)$ tal que:
* $\,g'(c)[f(b)-f(a)]=f'(c)[g(b)-g(a)]$
* Augustin Louis Cauchy
Com s'ha dit anteriorment, aquest teorema és una generalització del teorema del valor mitjà de Lagrange, ja que aquest ocorre quan $\,g(x)=x$.

## Demostració

Tenim dues funcions $\,f(x)$ i $\,g(x)$ continues a $\,[a,b]$ i derivables a $\,(a,b)$. A partir d'aquestes podem definir una nova funció com:
   $\,h(x)=f(x)[g(b)-g(a)]-g(x)[f(b)-f(a)]$
Aquesta funció compleix el teorema de Rolle, ja que:
   ${\begin{aligned}h(a)=f(a)g(b)-f(b)g(a)\\h(b)=f(a)g(b)-f(b)g(a)\end{aligned}}$
Per tant, $\exists c\in (a,b):h'(c)=0$. Calculant la derivada de $\,h(x)$:
   $\,h'(x)=f'(x)[g(b)-g(a)]-g'(x)[f(b)-f(a)]$
I introduint-hi el valor de $\,c$, veiem que
   $\,h'(c)=f'(c)[g(b)-g(a)]-g'(c)[f(b)-f(a)]=0$
Que és equivalent al que volíem demostrar.
   $\,g'(c)[f(b)-f(a)]=f'(c)[g(b)-g(a)]$
A més a més, si $g(b)\neq g(a)$ i $\,g'(c)\neq 0$, l'equació anterior es pot escriure com:
   ${\frac {f(b)-f(a)}{g(b)-g(a)}}={\frac {f'(c)}{g'(c)}}$
# Terra Rubra

Terra Rubra és una casa històrica situada prop de Keysville, Comtat de Carroll, Maryland, Estats Units. És el lloc on va néixer, en 1779, l'escriptor i poeta Francis Scott Key, autor de la lletra de l'himne nacional dels Estats Units, "The Star-Spangled Banner". L'actual casa d'estil Federal va ser construïda en la dècada de 1850, ja que amb el temps la residència Key del segle xvii, s'havia deteriorat. Es va reconstruir sobre la casa original construïda en la dècada de 1770 per Francis Key per al seu fill, John Ross Key, pare de Francis Scott Key.
Va ser catalogada en el Registre Nacional de Llocs Històrics en 1978.

## Referències

* ↑ Joseph Getty. «National Register of Historic Places Registration: Terra Rubra». Maryland Historical Trust, n.d.. [Consulta: 1r gener 2016].
* ↑ http://focus.nps.gov/nrhp/Download?path=/natreg/docs/All_Data.html Arxivat 2016-05-25 a Wayback Machine. Staff (2010-07-09).

## Enllaços externs

* Terra Rubra, Comtat de Carroll, incloent foto en 2002, a Maryland
# Thomas-Morse S-4

El Thomas-Morse S-4 Scout fou un avió biplà d'entrenament, operat per l'Exèrcit dels Estats Units i per la Marina dels Estats Units, i conegut principalment per ser el primer avió de caça dissenyat i produït pels Estats Units. Conegut com a "Tommy" pels pilots, fou produït durant la Primera Guerra Mundial, i, encara que era considerat no apte per entrar en combat per tenir unes prestacions inferiors a les dels altres avions de l'època, les seves qualitats com a avió d'entrenament van fer que fos ideal per introduir pilots a l'aviació militar.

## Història i disseny

El Thomas-Morse S-4 va ser un intent dels Estats Units de dissenyar un avió de combat per enviar al front de la Primera Guerra Mundial. Quan els Estats Units entrà a la guerra, el 1917, l'Exèrcit demanà 100 Tommies del model B. Les seves prestacions, però, no eren suficients per poder comparar-se amb els altres caces que volaven sobre Europa, de manera que va ser utilitzat com a avió d'entrenament avançat. A partir del 1918, quasi totes les escoles d'instrucció de vol de caça utilitzaven S-4s. Més tard, es dissenyà el Thomas-Morse S-4C, que tenia una alada reduïda, alerons més petits i un motor LeRhone de 80 cavalls, més fiable que el motor anterior. En total, la companyia Thomas-Morse va fabricar 497 Tommies dels models B i C a Ithaca, Nova York.

### Variants

El Thomas-Morse S-5, la versió hidro dissenyada per a l'ús naval, portava flotadors en comptes d'un tren d'aterratge fix.

## Especificacions (S-4C)
### Característiques generals

* Tripulació: 1
* Llargada: 6.05 m
* Alada: 8.08 m
* Alçada: 2.46 m
* Pes total: 605 kg
* Motor: 1 × motor Le Rhône 9C refrigerat per aire giratori, 80 hp (60 kW)

### Prestacions

* Velocitat màxima: 156 km/h
* Màxim temps en velocitat de creuer: 2 hores 30 minuts
* Sostre de servei: 4,500 [11] m

### Armament

* Metralladora Marlin del calibre .30 (opcional)

## Referències

* 1 2 3 «Cole Palen's Old Rhinebeck Aerodrome: Thomas-Morse S-4». Arxivat de l'original el 2014-05-05. [Consulta: 25 desembre 2015].
* ↑ «Article sobre les diferències entre els models B i C del Thomas-Morse Scout». Arxivat de l'original el 2015-12-25. [Consulta: 25 desembre 2015].
* ↑ «National Museum of the US Air Force: Thomas-Morse S-4».
# Tirrena-Adriàtica 1970

La Tirrena-Adriàtica 1970 va ser la 5a edició de la Tirrena-Adriàtica. La cursa es va disputar en cinc etapes, la darrera d'elles dividida en dos sectors, entre l'11 i el 15 de març de 1970, amb un recorregut total de 913 km.
El vencedor de la cursa fou el belga Antoon Houbrechts (Salvarani), que s'imposà en la general amb 30" sobre el segon classificat, l'italià Italo Zilioli (Faemino). El també italià Felice Gimondi (Salvarani) acabà en tercera posició.

## Etapes

| Etapa | Data | Recorregut | Km | Vencedor d'etapa | Líder de la general |
| 1a | 11 de març | Casal Palocco - Fiuggi | 192,0 | Marcello Bergamo (ITA) | Marcello Bergamo (ITA) |
| 2a | 12 de març | Alatri - Pescasseroli | 176,0 | Willy Vekemans (BEL) | Roberto Ballini (ITA) |
| 3a | 13 de març | Pescasseroli - Pineto | 200,0 | Patrick Sercu (BEL) | Roberto Ballini (ITA) |
| 4a | 14 de març | Pineto - Civitanova Marche | 229,0 | Mario Nicoletti (ITA) | Roberto Ballini (ITA) |
| 5a A | 15 de març | S.B del Tronto - S.B del Tronto | 98,0 | Guerrino Tosello (ITA) | Antoon Houbrechts (BEL) |
| 5a B | 15 de març | S.B del Tronto - S.B del Tronto (CRI) | 18,0 | Felice Gimondi (ITA) | Antoon Houbrechts (BEL) |

## Classificació general

| | Ciclista | Equip | Temps |
| 1 | Antoon Houbrechts (BEL) | Salvarani | 24h 50' 25" |
| 2 | Italo Zilioli (ITA) | Faemino | + 30" |
| 3 | Felice Gimondi (ITA) | Salvarani | + 35" |
| 4 | Vittorio Adorni (ITA) | Scic | + 1' 21" |
| 5 | Franco Bitossi (ITA) | Filotex | + 1' 22" |
| 6 | Patrick Sercu (BEL) | Dreher | + 1' 36" |
| 7 | Giancarlo Polidori (ITA) | Scic | + 1' 46" |
| 8 | Marcello Bergamo (ITA) | Filotex | + 1' 59" |
| 9 | Renato Laghi (ITA) | Sagit | + 2' 34" |
| 10 | Aldo Moser (ITA) | G.B.C. | + 2' 40" |

## Referències

* ↑ «Tirreno - Adriatico». sitiodeciclismo.net/. [Consulta: 9 febrer 2014].
* ↑ «Tirreno - Adriatico 1970». cyclingfever.com/. [Consulta: 9 febrer 2014].
* ↑ «TIRRENO - ADRIATICO». cyclebase.nl [Consulta: 9 febrer 2014].

## Enllaços externs

* Web oficial (italià)
# The Dead South

The Dead South (literalment en català, "El sud mort") és un grup canadenc de música folk-bluegrass amb base a Regina, Saskatchewan. La banda va ser formada el 2012 com a quartet pels canadencs Nate Hilts (veu, guitarra, mandolina), Scott Pringle (guitarra, mandolina, veu), Danny Kenyon (violoncel, veu) i Colton Crawford (banjo). Crawford va deixar la banda el 2015 i va ser reemplaçat per la músic d'estudi Eliza Mary Doyle durant uns anys. Crawford es va tornar a unir a la banda durant la gira Voices In Your Head a mitjan 2018. Quan Kenyon no pot anar de gira és reemplaçat al violoncel i la veu per Erik "Del Suelo" Mehlsen.
La banda, a la qual es fa sovint referència en termes humorístics com "Els bessons malvats de Mumford & Sons", tocava en locals de directe abans del llençament del seu EP de debut el 2013, The Ocean Went Mad and We Were to Blame. El seu àlbum de 2014 Good Company va ser editat per la discogràfica alemanya Devil Duck Records, i els va dur de gira internacional durant els següents dos anys. El single In Hell I'll be in Good Company, produït per Orion Paradis als estudis SoulSound junt amb un vídeo a YouTube, i es considera que va contribuir a l'èxit del llençament.
El tercer àlbum de la banda, Illusion and Doubt, va ser publicat el 2016. Va ascendir ràpidament fins al número 5 en les llistes bluegrass de Billboard. El quart àlbum, Sugar & Joy, va ser publicat l'11 d'octubre de 2019.

## Referències

* 1 2 3 Ellwood-Hughes, Pip «The Dead South – Sugar & Joy album review» (en anglès). Entertainment Focus, 25-11-2019 [Consulta: 31 març 2020].
* 1 2 «About» (en anglès). The Dead South.com. Deadsouth.com. Arxivat de l'original el 13 setembre 2017. [Consulta: 27 desembre 2017].

## Enllaços externs

* The Dead South - Lloc web oficial
# The Decemberists

The Decemberists són un grup de música Rock (Pop) independent originari de Portland, Oregon (Estats Units). Actualment la banda està formada per Colin Meloy, Chris Funk, Jenny Conlee, Nate Query i John Moen.
Van debutar amb el senzill The Tain, autoproduït el 2001. El seu quart àlbum, The Crane Wife, va sortir al mercat el 3 d'octubre del 2006 de la mà de Capitol Records, i va constituir la primera aparició de la banda sota un segell discogràfic important.
El nom del grup fa referència a l'ambient relacionat amb el mes de l'any "desembre" i a la Revolta dels Decembristes, que va tenir lloc a la Rússia Imperial el 14 de desembre de 1825. En relació amb això, a vegades el grup introdueix els seus concerts amb l'himne nacional de la Unió Soviètica.

## Discografia

Àlbums de llarga durada :
* Castaways and Cutouts (2002)
* Her Majesty the Decemberists (2003)
* Picaresque (2005)
* The Crane Wife (2006)
* The Hazards of Love (2009)
* The King Is Dead (2011)
* What a Terrible World, What a Beautiful World (2015)
* The Queen of Hearts (with Olivia Chaney as Offa Rex, 2017)
* I'll Be Your Girl (2018)
* As It Ever Was, So It Will Be Again (2024)
Àlbums de curta durada :
* 5 Songs (2001)
* The Tain (2004)
* Picaresqueties (2005)
* Connect Sets (2006)

## Enllaços externs

* Lloc web oficial
* The Decemberists a MySpace
# Tokunoshima

Tokunoshima és una illa del sud-oest del Japó, al nord de l'Illa d'Okinawa. Forma part de l'arxipèlag de les illes Amami, que al seu torn formen part de les illes Ryūkyū. Té una població de 27.000 habitants amb una superfície de 248 km². L'illa té 80 kilòmetres de costa. El punt més alt es troba a 2.052 msnm. Una gran part de l'illa es troba a dins del Parc Nacional d'Amami Guntō.
Tokunoshima és coneguda per tenir les taxes de natalitat més altes del Japó, així com una població significativa de persones de més de 100 anys.

## Població

Els habitants de l'illa de Tokunoshima es concentren en tres poblacions:
* Tokunoshima
* Isen
* Amagi

## Referències

* ↑ Teikoku's Complete Atlas of Japan, Teikoku-Shoin Co., Ltd., Tòquio, ISBN 4-8071-0004-1
# The Lady from Nowhere

The Lady from Nowhere és una pel·lícula estatunidenca de 1931 dirigida per Richard Thorpe i protagonitzada per Alice Day, John Holland i Phillips Smalley.

## Repartiment

* Alice Day com Marian
* John Holland com John Conroy
* Phillips Smalley com Barstow
* Barbara Bedford com Mollie Carter
* Mischa Auer com Rigo
* Lafe McKee com Snowden

## Referències

* ↑ Pitts p.89

## Bibliografia

* Michael R. Pitts. Poverty Row Studios, 1929–1940: An Illustrated History of 55 Independent Film Companies, with a Filmography for Each. McFarland & Company, 2005.
# The L Word

The L Word (literalment, en català, "La paraula L") és una sèrie de televisió dramàtica canadencoestatunidenca que retrata les vides d'un grup de lesbianes, bisexuals, i transgènere i els seus amics, família i amants a l'àrea de Los Angeles. Originalment va ser emesa per Showtime entre 2004 i 2009, durant 6 temporades.

## Equip principal

La sèrie va ser creada per la productora executiva Ilene Chaiken (Barb Wire, The Fresh Prince of Bel-Air). Altres productors executius són Steve Golin (Being John Malkovich, Eternal Sunshine of the Spotless Mind) i Larry Kennar (Barbershop). A part de Chaiken, altres guionistes han estat Guinevere Turner (Go Fish, American Psycho), Susan Miller (Anyone But Me, Thirtysomething), Cherien Dabis (Amreeka), i Rose Troche (Go Fish, Six Feet Under).

## Personatges

Personatges principals de la sèrie, i les temporades en les quals apareixien i marxaven:
| Actriu | Personatge | Temporades (convidades) |
| Jennifer Beals | Bette Porter | 1-6 |
| Laurel Holloman | Tina Kennard | 1-6 |
| Leisha Hailey | Alice Pieszecki | 1-6 |
| Mia Kirshner | Jenny Schecter | 1-6 |
| Katherine Moennig | Shane McCutcheon | 1-6 |
| Pam Grier | Kate "Kit" Porter | 1-6 |
| Erin Daniels | Dana Fairbanks | 1-3 (4) |
| Rachel Shelley | Helena Peabody | 2-6 |
| Janina Gavankar | Eva "Papi" Torres | 4 (6) |
| Eric Lively | Mark Wayland | 2 |
| Karina Lombard | Marina Ferrer | 1 (4) (6) |
| Eric Mabius | Tim Haspel | 1 (2) (3) (6) |
| Marlee Matlin | Jodi Lerner | 4-6 |
| Dallas Roberts | Angus Partridge | 3-4 (6) |
| Rose Rollins | Tasha Williams | 4-6 |
| Daniela Sea | Moira/Max Sweeney | 3-6 |
| Sarah Shahi | Carmen de la Pica Morales | 2-3 (6) |
| Cybill Shepherd | Phyllis Kroll | 4-6 |
| Lauren Lee Smith | Lara Perkins | 1-3 |
Alguns dels actors i actrius convidats al llarg de les sis temporades de la sèrie han estat: Anne Archer, Rosanna Arquette, Sandra Bernhard, Élodie Bouchez, Alan Cumming, Lolita Davidovich, Snoop Dogg, Lisa Gay Hamilton, Alexandra Hedison, Arianna Huffington, Jane Lynch, Heather Matarazzo, Kelly McGillis, Tammy Lynn Michaels, Eric Roberts, Julian Sands, Cybill Shepherd, el duo musical Tegan and Sara, Guinevere Turner i Patricia Velásquez.

## Referències

* ↑ "An interview with Ilene Chaiken" Arxivat 2009-03-14 a Wayback Machine., Amy Cavanaugh, Washington Blade, 9-3-2009 (anglès)

## Enllaços externs

* Pàgina web oficial (anglès)
* Pàgina wiki de fans de The L Word Arxivat 2011-03-26 a Wayback Machine. (anglès)
* The L Word a AfterEllen (anglès)
# Tolga

Tolga és un municipi situat al comtat d'Innlandet, Noruega. Té 1.620 habitants (2016) i la seva superfície és de 1.123 km². El centre administratiu del municipi és el poble homònim.
És part de la regió tradicional d'Østerdalen. El municipi limita a l'est amb el municipi de Tynset, al sud amb Rendalen, a l'est amb Engerdal i al nord amb Os, tots situats al comtat de Hedmark.
Tolga era una plaça forta per al partit nazi noruec Nasjonal Samling durant la Segona Guerra Mundial, encara que el partit mai va estar representada en el consell de la ciutat.

## Informació general

La parròquia de Tolga va ser establerta com a municipi l'1 de gener de 1838. Algunes parts de Tolga van ser traslladades al municipi veí d'Engerdal l'1 de gener de 1911. Aquestes parts es van separar Engerdal l'1 de juliol de 1926, quan van passar a ser part d'Os, un nou municipi.

### Nom

El municipi (originalment la parròquia) és el nom de l'antiga granja Tolga perquè la primera església de la parròquia va ser construïda allí (el 1688). La granja duu el nom del petit riu Tolga, i el nom del riu deriva probablement de la paraula toll, que significa "pi (arbre)". Abans del 1918, el nom s'escrivia Tolgen.

### Escut d'armes

L'escut d'armes és modern. Se'ls va concedir el 14 de juliol de 1989. L'escut mostra una campana daurada sobre un fons vermell. Tolga va ser la llar de la campana smeltehytte del 1666 al 1871, i la campana representa la vella campana que hi havia a la plaça del poble, al centre de Tolga. L'empresa fonedora va ser important a causa de la prevalença de la mineria a la zona.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 11 març 2016].
* ↑ Rygh, Oluf. Norske gaardnavne: Hedmarkens amt (en noruec). 3. Kristiania, Norge: W. C. Fabritius & sønners bogtrikkeri, 1900, p. 412.
* ↑ «Fakta om kommunen» (en noruec). Tolga kommune. Arxivat de l'original el 2009-03-04. [Consulta: 30 desembre 2008].
Viccionari
# The Rivalry (àlbum)

The Rivalry és un àlbum de grup alemany Running Wild. És el segon de la trilogia amb el tema d'"el bo contra el dimoni", començant amb Masquerade i acabat amb Victory. És el seu últim àlbum amb el bateria Jörg Michael.

## Cançons

* "March of the Final Battle (The End of All Evil)" - 1:59
* "The Rivalry" - 5:34
* "Kiss of Death" - 3:37
* "Firebreather" - 4:03
* "Return of the Dragon" - 6:47
* "Resurrection" - 4:46
* "Ballad of William Kidd" - 8:43
* "Agents of Black" - 3:57
* "Fire and Thunder" - 7:33
* "The Poison" - 4:40
* "Adventure Galley" - 4:20
* "Man on the Moon" - 4:49
* "War and Peace" - 7:42
Totes les cançons per Kasparek excepte "Adventure Galley" (música: Hermann, lletra: Kasparek)

## Membres

* "Rock 'n'" Rolf Kasparek - veu i guitarra
* Thilo Hermann - guitarra
* Thomas Smuszynski - baix
* Jörg Michael - bateria
# Torre de Peñafiel

Torre de Peñafiel és un municipi de la província de Valladolid a la comunitat autònoma espanyola de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 54 | 50 | 48 | 52 |
# Tolstoie

Tolstoie - Толстое (rus) - és un poble de l'óblast de Bélgorod, a Rússia. El 2016 tenia 575 habitants. Pertany al districte (raion) de Gubkin.

## Referències

* ↑ «Генеральный план Губкинского городского округа». Федеральная государственная информационная система территориального планирования (ФГИС ТП).
* ↑ «Kladovoye» (en anglès). GeoNames. Arxivat de l'original el 2022-03-10. [Consulta: 10 març 2022].
# Toque de queda

Toque de queda (en català Toc de queda) és una pel·lícula de migmetratge espanyola del 1978, de baix pressupost i elaborada de manera independent, escrita, dirigida i produïda per Iñaki Núñez. Fou estrenada el 14 de novembre de 1978.

## Sinopsi

Narra la història de Marta, una jove militant del FRAP única membre del seu grup condemnada a mort a la que li és commutada la pena per trobar-se embarassada.

## Repartiment

* Isabel Ayúcar
* María Pardo
* Jon Subinas
* Manuel Litián
* Albert Dueso
* Xabier Elorriaga

## Producció

Fou rodada en 16 mm i després "inflada" a 35 mm, el que suposava una realització veritablement independent i alternativa. Tanmateix, fou criticada per Fernando Trueba, qui considera que el nivell tècnic és ínfim i que la història s'ha simplificat massa i que el guió és avorrit.

## Referències

* ↑ Toque de queda a Filmoteca.org
* ↑ Un nuevo cine vasco, EL País, 17 de març de 1979
* ↑ El cine durante la transición política española (1973-1983), p. 20-21
# Timoteo Bustillo López

Timoteo Bustillo López fou un comerciant i polític espanyol.
Nascut a Madrid, mantenia bones relacions comercials amb els fabricants de teixits de Sabadell, districte pel que fou elegit diputat, amb suport tant de conservadors com liberals (gamacista), a les eleccions generals espanyoles de 1893, 1896, 1898, 1899 i 1901, enfrontant-se en aquesta demarcació tant a Francesc Pi i Margall com al seu fill Francesc Pi i Arsuaga. El 1894 fou vocal de la Vocal de la Junta de Aranceles y Valoraciones.

## Enllaços externs

* El repartiment d'un poble entre Terrassa i Sabadell: Sant Pere de Terrassa en el centenari de la seva agregació d'Àngels Carles i Pomar (p.8)
* Fitxa del Congrés dels Diputats (castellà)
# Torre Ta' Lippija

La Torre Ta' Lippija és una torre defensiva de l'illa de Malta, construïda pels cavallers de l'Orde de Sant Joan de Jerusalem el 1637. Es tracta d'una de les cinc Torres Lascaris, que deuen el seu nom al Gran Mestre Jean de Lascaris-Castellar. Està situada a uns 100 m sobre el nivell del mar, en el terme de Mġarr.